**รายงานการประชุมกำนัน ผู้ใหญ่บ้าน ฯลฯ**

**ประจำเดือนมีนาคม 2566 ครั้งที่ 3/2566**

**วันศุกร์ที่ 3 มีนาคม 2566 เวลา 13.30 น.**

**ณ หอประชุมอำเภอแม่ระมาด อำเภอแม่ระมาด จังหวัดตาก**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ผู้เข้าร่วมประชุม**

 **หัวหน้าส่วนราชการ**

1**.** นายเลิศศักดิ์ ทับผึ้ง นายอำเภอแม่ระมาด

2. นายบุญเหลี่ยม ตาคำ ปลัดอำเภอแม่ระมาด

1. ร.ต.อ.วสันต์ จันทมาลา (แทน) ผู้บังคับกองร้อยตำรวจตระเวนชายแดนที่ 345
2. นายพิทักษ์ ศิลา (แทน) ผู้อำนวยการโรงพยาบาลแม่ระมาด
3. นายขวัญชัย กันทะใจ สาธารณสุขอำเภอแม่ระมาด
4. ร.ท.ปรีชา จบศรี หัวหน้าชุดพัฒนาสัมพันธ์มวลชน ที่3105 (หน.ชพส. .3105)
5. ร.อ.วิรุณ มีโภคา หัวหน้าชุดปฏิบัติการกิจการพลเรือน ที่304 (รอง ชป.ศก.304)
6. นายจำรัส นวลจันทร์ (แทน) เกษตรอำเภอแม่ระมาด
7. นายอภิชัย คำลำปาง ท้องถิ่นอำเภอแม่ระมาด

11.นางสาวศิริพร สอนไว ปลัดอำเภอแม่ระมาด

12. นายพัฒนา ก๋ามะโน ปลัดอำเภอแม่ระมาด

13.นายสุนทร หล่อปรีชากุล ปศุสัตว์อำเภอแม่ระมาด

14.นายสุมิตร พันเรืองเดช พัฒนาการอำเภอแม่ระมาด

 **กำนันผู้ใหญ่บ้าน ฯลฯ**

 ตำบลแม่ระมาด จำนวน 32 คน

 ตำบลแม่จะเรา จำนวน 34 คน

 ตำบลขะเนจื้อ จำนวน 49 คน

 ตำบลพระธาตุ จำนวน 27 คน

 ตำบลแม่ตื่น จำนวน 42 คน

 ตำบลสามหมื่น จำนวน 22 คน

**เริ่มประชุมเวลา 09.00 น.**

 เมื่อที่ประชุมพร้อมแล้ว นายเลิศศักดิ์ ทับผึ้ง ตำแหน่ง นายอำแภอแม่ระมาด กล่าวเปิด การประชุมประจำเดือน**มีนาคม 2566** ตามระเบียบวาระ ดังนี้

**ระเบียบวาระที่ 1 เรื่อง ประธานแจ้งที่ประชุมทราบ**

 **ประธาน** แนะนำคณะกรรมการขับเคลื่อนโครงการหนึ่งตำบล หนึ่งหมู่บ้านยั่งยืนเพื่อ เฉลิมพระเกียรติสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา อำเภอ แม่ระมาด จังหวัดตาก

 **ปลัดอำเภอหัวหน้ากลุ่มงานบริหารงานปกครอง** ได้อธิบายเมือง 3 แม่สู่การพัฒนาที่ยั่งยืน

 **ประธาน** เชิญชวนส่วนราชการร่วมสั่งจองวัตถุมงคลพระเจ้าตากสินรุ่นชนะภัย

-2-

**ระเบียบวาระที่ 2 เรื่อง การรับรองรายงานการประชุม**

**ที่ประชุม** รับทราบ

**ระเบียบวาระที่ 3 เรื่องแจ้งเพื่อทราบ**

3.1 นโยบายของผู้บังคับบัญชา/ เรื่องจากการประชุมคณะกรมการจังหวัดตาก

เมื่อวันที่ 28 กุมภาพันธ์ 2566

**ประธาน** แจ้งให้ที่ประชุมทราบดังนี้ ขอแจ้งประชาสัมพันธ์ให้เฝ้าระวังโฉนดปลอม ซึ่งขณะนี้พบมีการระบาดมากที่ทางภาคอีสาน จึงขอฝากส่วนราชการ ผู้นำท้องถิ่นท้องที่ กำนัน ช่วยประชาสัมพันธ์ให้ประชาชนทราบและเฝ้าระวังเรื่องนี้ด้วย ส่วนเรื่องจากการประชุมคณะกรมการจังหวัดตาก มีบรรจุในวาระเรียบร้อยแล้วซึ่งจะได้พูดในวาระครับ

**มติที่ประชุม** รับทราบ

**ระเบียบวาระที่ 4 เรื่องของหน่วยงานต่างๆ**

 **ปกครองอำเภออำเภอแม่ระมาด**

 4.1 การเลือกตั้งสมาชิกสภาเกษตรกรจังหวัด ประเภทผู้แทนเกษตรกร พ.ศ. 2566 **ปลัดอำเภอหัวหน้ากลุ่มบริหารงานปกครอง** แจ้งที่ประชุมทราบดังนี้ การเลือกตั้งสภาชิกสภาเกษตรกรจังหวัด ประเภทผู้แทนเกษตรกร พ.ศ. 2566 ในวันอาทิตย์ที่ 19 มีนาคม 2566 เวลา 08.00 – 17.00 น. ณ หน่วยเลือกตั้งที่อำเภอกำหนด

**เขตเลือกตั้งที่ 1** มีจำนวน 8 หน่วยเลือกตั้ง มีผู้สมัครจำนวน 3 ราย ดังนี้

เบอร์ 1 นายคมสัน แก้วจรูญ

เบอร์ 2 นายบุญยง สีนิ้วงาม

เบอร์ 3 นางสาวเสาวลักษณ์ มณีทอง

**เขตเลือตั้ง 2** มีผู้สมัคร จำนวน 1 ราย

เบอร์ 1 นางสาวจันทร์หอม ดอยแก้วขาว หมายเหตุ เขตเลือกตั้งที่มีผู้สมัครเลือกตั้งเพียงรายเดียว เมื่อตรวจสอบว่ามีคุณสมบัติครบถ้วน และไม่มีคุณลักษณะต้องห้ามถือว่าผู้สมัครนั้น ได้รับเลือกตั้งเป็นสมาชิกสภาเกษตรกรจังหวัด (ไม่มีการลงคะแนนเสียงเลือกตั้งในเขตนั้น) ทั้งนี้ การเป็นสมาชิกสภาเกษตรจังหวัดต้องรอการประกาศฯ อย่างเป็นทางการ ต่อไป)

**มติที่ประชุม** รับทราบ

 **สำนักงานอำเภอแม่ระมาด**

4.2 ขอความร่วมมือมาตรการกรป้องกันควบคุมโรคติดต่อนำโดยยุงลาย ปี พ.ศ. 2566

**ปลัดอำเภองานสำนักงานอำเภอ** แจ้งที่ประชุมทราบดังนี้ สถานการณ์โรคติดต่อ นำโดยยุงลายในปี ๒๕๖๕ ข้อมูลวันที่ ๑ มกราคม – ๓1 ธันวาคม ๒๕๖๕ พบว่า มีผู้ป่วยไข้เลือดออก จำนวน ๔๕,๑๔๕ ราย ผู้ป่วยโรคไข้ปวดข้อยุงลาย จำนวน ๑,๓๗๐ ราย และผู้ป่วยโรคติดเชื้อไวรัสซิกา จำนวน ๖๖ ราย และมีแนวโน้มที่จะเกิดการแพร่ระบาดอย่างต่อเนื่องในปี ๒๕๖๖ กระทรวงสาธารณสุข จึงขอความร่วมมือกระทรวงมหาดไทยดำเนินมาตรการป้องกันควบคุมโรคติดต่อนำโดยยุงลาย ปี ๒๕๖๖ เพื่อป้องกันการแพร่

-3-

ระบาดโรคติดต่อนำโดยยุงลาย อำเภอแม่ระมาดจึงให้หน่วยงานที่เกี่ยวข้องติดตามสถานการณ์ และจัดการรณรงค์ทำลายแหล่งเพาะพันธุ์ยุงลายในหน่วยงานราชการทุกสัปดาห์อย่างต่อเนื่อง รวมถึงสนับสนุนการจัดกิจกรรมจิตอาสาทำลายแหล่งเพาะพันธุ์ยุงลาย และสำหรับองค์กรปกครองส่วนท้องถิ่น ให้สนับสนุนและติดตามการดำเนินมาตรการควบคุมโรคในพื้นที่ระบาดและพื้นที่เสี่ยงโรคไข้เลือดออก โดยพิจารณาเปิดศูนย์ปฏิบัติการตอบโต้ภาวะฉุกเฉิน โรคไข้เลือดออก และให้กำนัน ผู้ใหญ่บ้าน นำประชาชน จิตอาสาทำลายแหล่งเพาะพันธุ์ยุงลายในที่สาธารณะ รวมทั้งประสานองค์กรปกครองส่วนท้องถิ่นขอความร่วมมือสนับสนุนทรัพยากรในการควบคุมโรคไข้เลือดออกให้เพียงพอ และสนับสนุนยาทากันยุง สเปรย์ไล่ยุง และสเปรย์กำจัดยุงให้กับประชาชนกลุ่มเสี่ยงตามมาตรการของกระทรวงสาธารณสุขต่อไป

**มติที่ประชุม** รับทราบ

 4.3 การงดจำหน่ายไฟฟ้าให้จุดซื้อขายที่ไม่ดำเนินการตามสัญญาซื้อขายไฟฟ้า

**ปลัดอำเภอหัวหน้ากลุ่มงานบริหารงานปกครอง**  แจ้งที่ประชุมทราบดังนี้ ด้วยได้รับแจ้งจากการไฟฟ้าส่วนภูมิภาค (กฟภ.) ว่า บริษัท Shwe Myint Thaung Yinn Industry & Manufacturing Company Limited (SMTY) ซึ่งเป็นคู่สัญญาในการซื้อขาย พลังงานไฟฟ้า จำนวน ๓ จุด ซื้อขาย ได้แก่ จุดซื้อขายบริเวณบ้านห้วยม่วง จุดซื้อขายบริเวณบ้านวังผา และจุดซื้อขายบริเวณบ้านแม่กุใหม่ท่าซุง และจะสิ้นสุดอายุสิทธิสัมปทานในวันที่ ๒๘ กุมภาพันธ์ 2566 แต่ปัจจุบันบริษัท SMTY ยังไม่ดำเนินการต่ออายุสิทธิสัมปทานดังกล่าว ซึ่งหากบริษัทฯ ยังไม่ดำเนินการต่ออายุสิทธิสัมปทานภายในระยะเวลาที่กำหนด กฟภ. จำเป็นต้องงดจำหน่ายไฟฟ้าให้บริษัท SMTY ตั้งแต่วันที่ 2 มีนาคม ๒๕๖๖ เป็นต้นไป โดยมีรายละเอียดปรากฏตามสิ่งที่ส่งมาด้วย อำเภอแม่ระมาด พิจารณาแล้วเห็นว่าเพื่อป้องกันผลกระทบที่อาจจะเกิดขึ้นกับประชาชนในพื้นที่ชายแดนของทั้งสองประเทศ จึงให้หน่วยงานที่เกี่ยวข้องเฝ้าระวังเหตุการณ์ต่างๆ ในพื้นที่อย่างใกล้ชิดและหากเกิดสถานการณ์ความเคลื่อนไหวจากกรณีดังกล่าวให้รายงานอำเภอทราบโดยด่วน

 และฝากผู้นำชุมชนได้ช่วยกันสอดส่องดูแลความเคลื่อนตามแนวชายแดนด้วยนครับ

**มติที่ประชุม** รับทราบ

 4.4 กำหนดวันหยุดราชการเพิ่มเป็นกรณีพิเศษ ประจำปี 2566

 **ปลัดอำเภองานสำนักงานอำเภอ** แจ้งที่ประชุมทราบดังนี้ ด้วยสำนักเลขาธิการคณะรัฐมนตรีว่าในคราวประชุมคณะรัฐมนตรี เมื่อวันที่ 10 มกราคม 2566 คณะรัฐมนตรีได้พิจารณาเกี่ยวกับการกำหนดวันหยุดราชการเพิ่มเป็นกรณีพิเศษ ประจำปี 2566 แล้วลงมติว่า

1. รับทราบภาพรวมวันหยุดราชการ ประจำปี 2566 จำนวน 18 วัน และเห็นชอบกำหนดให้วันศุกร์ที่ 5 พฤษภาคม 2566 เป็นวันหยุดราชการเพิ่มเป็นกนชรณีพิเศษ ประจำปี 2566

 2. ในกรณีที่หน่วยงานใดมีภารกิจในการบริการประชาชน หรือมีความจำเป็น หรือราชการสำคัญในวันหยุดราชการดังกล่าวที่ได้กำหนดหรือนัดหมายไว้ก่อนแล้ว ซึ่งหากยกเลิกหรือเลื่อนไปจะเกิดความเสียหายหรือกระทบต่อการให้บริการประชาชน ให้หัวหน้า

-4-

หน่วยงานนั้นพิจารณาดำเนนิการตามที่เห็นสมควรโดยมิให้เกิดความเสียหายแก่ทางราชการและกระทบต่อการให้บริการประชาชน

 3. ในส่วนของรัฐวิสาหกิจ สถาบันการเงิน และภาคเอกชน ให้รัฐวิสาหกิจแต่ละแห่ง ธนาคารแห่งประเทศไทย และกระทรวงแรงงานพิจาณราความเหมาะสมของการกำหนดวันหยุดให้สอดคล้องกับกฎหมายที่เกี่ยวข้อง แล้วแต่กรณีต่อไป

**มติที่ประชุม** รับทราบ

4.5 การขับเคลื่อนภารกิจตามบันทึกข้อตกลงความร่วมมือการบูรณาการความร่วมมือเพื่อป้องกันการกระทำความผิดซ้ำในความผิดเกี่ยวกับเพศหรือที่ใช้ความรุนแรง

**ปลัดอำเภอหัวหน้ากลุ่มงานบริหารงานปกครอง**  แจ้งที่ประชุมทราบดังนี้ กระทรวงมหาดไทยได้เข้าร่วมลงนามในบันทึกข้อตกลงความร่วมมือการบูรณาการความร่วมมือเพื่อป้องกันการกระทำความผิดซ้ำในความผิดเกี่ยวกับเพศหรือที่ใช้ความรุนแรงระหว่างสำนักงานศาลยุติธรรม สำนักงานอัยการสูงสุด กระทรวงยุติธรรม กระทรวงมหาดไทย เพื่อให้การขับเคื่อนภารกิจตามบันทึกข้อตกลงความร่วมมือการบูรณาการความร่วมมือดังกล่าวเป็นไปด้วยความเรียบร้อย จึงขอให้หน่วยงานที่เกี่ยวข้องดำเนินการดังนี้

1. ส่งเสริมสนับสุน บุคลากรผู้นำท้องที่หรือองค์กรปกครองส่วนท้องถิ่นตามอำนาจหน้าที่และข้อมูลทะเบียนฯ 2. สร้างความร่วมรู้ความเข้าให้กับบุคลากรกรในสังกัดในการปฏิบัติตามพระราชบัญญัติมาตรการป้องกันการกระทำผิดเกี่ยวกับเพศหรือที่ใช้ความรุนแรง 3. สนับสนุนการดำเนินการควบคุมตัวผู้ถูกเฝ้าระวังเมื่อมรเหตุฉุกเฉินและอยู่ระหว่างเสนอคำร้องต่อศาลให้มีคำสั่งให้คุทขังฉุกเฉิน 4. ส่งเสริมสนับสนุให้ความรู้กับผู้ปฏิบัจิงาน เพื่อเพิ่มประสิทธิภาพในการดำเนินการนำตัวผู้ถูกจับ

**มติที่ประชุม** รับทราบ

 4.6 การรับแจ้งการครอบครองสัตว์ป่าควบคุมและซากสัตว์ป่าควบคุม และการ ออกใบรับรองการครอบครอง

**ปลัดอำเภอหัวหน้าฝ่ายความมั่นคงอำเภอ** แจ้งที่ประชุมทราบดังนี้ จังหวัดตาก ส่งคำสั่งของสำนักบริหารพื้นที่อนุรักษ์ที่ 14 (ตาก) ด่วนที่สุด ที่ ทส 0924.6/297 ลงวันที่ 16 มกราคม 2566 เรื่อง การรับแจ้งการครอบครองสัตว์ป่าควบคุมและซากสัตว์ป่าควบคุม และการออกใบรับรองการครอบครอง จึงขอแจ้งให้ส่วนราชการและเป็นการประสานการปฏิบัติในส่วนที่เกี่ยวข้องต่อไป

**มติที่ประชุม** รับทราบ

 4.7 ให้เจ้าหน้าที่ปฏิบัติงานกิจกรรมจัดระเบียบเพื่อจัดที่ดินทำกินให้ชุมชน ในพื้นที่ป่าสงวนแห่งชาติ ประจำปีงบประมาณ พ.ศ. 2566

**ปลัดอำเภอหัวหน้าฝ่ายความมั่นคงอำเภอ** แจ้งที่ประชุมทราบดังนี้ สำนักจัดการทรัพยากรป่าไม้ที่ 4 (ตาก) ได้มีคำสั่งสำนักจัดการทรัพยากรป่าไม้ที่ 4 (ตาก) ที่ 266/2565 ลงวันที่ 22 ธันวาคม 2565 เนื่อง ให้เข้าเจ้าหน้าที่ปฏิบัติงานกิจกรรมสำรวจการถือครอบที่ดินในพื้นที่ป่าสงวนแห่งชาติ ประจำปี 2566 โดยมีเป้าหมายดำเนินการ ประกอบด้วย จังหวัดตาก 144 หมู่บ้าน จังหวัดกำแพงเพชร จำนวน 20 หมู่บ้าน และจังหวัดสุโขทัย จำนวน 1 หมู่บ้าน โดยในส่วนของจังหวัดตาก ดำเนินการ

-5-

ในท้องที่อำเภอท่าสองยาง จำนวน 6 หมู่บ้าน อำเภอแม่ระมาด จำนวน 11 หมู่บ้าน อำเภอแม่สอด จำนวน 34 หมู่บ้าน อำเภอพบะพระ จำนวน 54 หมู่บ้าน อำเภอบ้านตาก จำนวน 20 หมู่บ้าน อำเภอเมืองตาก จำนวน 17 หมู่บ้าน และอำเภอวังเจ้า จำนวน 2 หมู่บ้าน จึงขอแจ้งให้ส่วนราชการและเป็นการประสานการปฏิบัติในส่วนที่เกี่ยวข้องต่อไป

**มติที่ประชุม** รับทราบ

 4.8 สรุปสถานการณ์ไฟป่าและหมอกควันของจังหวัดตาก

 **ปลัดอำเภอหัวหน้าฝ่ายความมั่นคงอำเภอ** แจ้งที่ประชุมทราบดังนี้

 1. ข้อมูลจุดความร้อน (HOTSPOT) จากดาวเทียม SUOMI NPP ระบบ VIIRS สะสมของพื้นที่จังหวัดตาก ข้อมูล ณ วันที่ 1 มกราคม – 1 มีนาคม 2566 และค่า PM2.5 เฉลี่ยม 24 ชม. ณ เวลา 09.00 น. ณ ปัจจุบัน

 - ในพื้นที่อำเภอ (เรียงลำดับข้อมูลจากอำเภอที่มีค่าจุดความร้อนสะสมมากที่สุด)

 1. อำเภอสามเงา 127 จุด ความร้อนสะสม 1,448 จุด

 2. อำเภอเมืองตาก 45 จุด ความร้อนสะสม 807 จุด

 3. อำเภอบ้านตาก 15 จุด ความร้อนสะสม 525 จุด

 4. อำเภอแม่ระมาด 29 จุด ความร้อนสะสม 518 จุด

 5. อำเภออุ้มผาง 65 จุด ความร้อนสะสม 508 จุด

 6. อำเภอแม่สอด 42 จุด ความร้อนสะสม 467 จุด

 7. อำเภอวัวงเจ้า 27 จุด ความร้อนสะสม 265 จุด

 8. อำเภอพบพระ 12 จุด ความร้อนสะสม 248 จุด

 9. อำเภอท่าสองยาง 7 จุด ความร้อนสะสม 151 จุด

2. ปริมาณฝั่นละอองขนาดเล็ก (PM2.5) สะสมของจังหวัดตาก ค่าเฉลี่ย 24 ชั่วโมง เวลา 09.00 น. 51 ไมโครกรัมต่อลูกบาศก์เมตร เริ่มมีผลกระทบต่อสุขภาพ เกินค่ามาตรฐาน จำนวน 30 วัน ข้อมูล ณ วันที่ 1 มกราคม – มีนาคม 2566 วันที่วัดค่ามาตรญาน มากกว่า 51 ไมโครกรัมต่อลูกบาศก์ สูงที่สุด ได้แก่ วันที่ 23 กุมภาพันธ์ 2566 สูงถึง 127 ไมโครกรัมต่อลูกบาศก์เมตร สีแดง มีผลกระทบต่อสุขภาพที่สถานีตำรวจวัดแม่สอด สถานีตรวจวัดอำเภอเมือง วันที่เกิดค่ามาตรฐาน ได้แก่ วันที่ 1 มีนาคม 2566 สูง 122 ไมโครกรัมต่อลูกบาศก์ สถานีตรวจวัดอำเภอแม่สอด วันที่เกินค่ามาตรฐาน สูงสุดได้แก่ วันที่ 23 กุมภาพันธ์ 2566 สูงถึง 127 ไมโครกรัมต่อลูกบาศก์

**มติที่ประชุม** รับทราบ.

 **3) ศูนย์ปฎิบัติการป้องกันและปราบปรามยาเสพติดอำเภอแม่ระมาด**

**(ศป.ปส.อ.แม่ระมาด) /ฝ่ายความมั่นคงอำเภอแม่ระมาด**

 (1) เรื่อง สรุปผลการดำเนินงานยาเสพติด ประจำเดือนกุมภาพันธ์ 2566

ศูนย์ปฏิบัติการป้องกันและปราบปรามยาเสพติดอำเภอแม่ระมาด (ศป.ปส.อ.แม่ระมาด)

**ปลัดอำเภอหัวหน้าฝ่ายความมั่นคงอำเภอ** แจ้งที่ประชุมทราบดังนี้

1. **ด้านการป้องกันยาเสพติด**

-6-

 1.1 ฝ่ายปกครองอำเภอแม่ระมาดได้เข้าทำการตรวจตราสถานบริการหรือสถานประกอบการ สถานบันเทิง ร้านอาหาร ร้านเกมส์/อินเตอร์เน็ต และสถานที่สำคัญต่างๆ ให้ปฏิบัติตามกฎหมาย เป็นประจำ สัปดาห์ละ 2 ครั้ง ผลการปฏิบัติงานเป็นไปด้วยความเรียบร้อย ไม่พบการกระทำความผิดตามกฎหมายว่าด้วย สถานบริการและกฎหมายอื่นที่เกี่ยวข้องแต่อย่างใด

1.2 ฝ่ายปกครองอำเภอแม่ระมาด พร้อมด้วย กำนันและผู้ใหญ่บ้านในพื้นที่อำเภอแม่ระมาด ร่วมกันตั้งจุดตรวจ/จุดสกัด ในพื้นที่อำเภอแม่ระมาด ทั้ง 6 ตำบล จำนวน 6 ครั้ง ผลปรากฏเหตุการณ์ปกติไม่พบผู้กระทำผิดกฎหมายแต่อย่างใด

1.3 ฝ่ายปกครองอำเภอแม่ระมาด พร้อมด้วย กำนันและผู้ใหญ่บ้าน ในพื้นที่อำเภอแม่ระมาด ได้ร่วมกันลาดตระเวนในพื้นที่หมู่บ้าน/ชุมชน พื้นที่เสี่ยง/พื้นที่ชายแดน สถานที่สำคัญต่าง ๆ เป็นประจำสัปดาห์ละ 2 ครั้ง ผลปรากฏเหตุการณ์ปกติ ไม่พบผู้กระทำผิดกฎหมายแต่อย่างใด

 **2. ด้านการปราบปราม**

 **-** จับกุมคดียาเสพติด (ยาบ้า) จำนวน 1 คดี

 - ผู้ต้องหา จำนวน 1 ราย

 ข้อกล่าวหาแยกเป็น “เสพยาเสพติด” จำนวน 1 คดี

 “ครอบครอง” จำนวน 1 คดี

 “จำหน่าย” จำนวน - คดี

 “นำเข้า” จำนวน - คดี

 **๓. ด้านการบำบัด**

- ศูนย์ปฏิบัติการป้องกันและปราบปรามยาเสพติดอำเภอแม่ระมาด (ศป.ปส.อ. แม่ระมาด) ได้ส่งตัวผู้สมัครใจบำบัดฟื้นฟู เข้ารับการบำบัดฯ ในสถานพยาบาล (โรงพยาบาลแม่ระมาด) จำนวน 14 ราย

 **4. ด้านการบริหารจัดการ**

 - ประชุมศูนย์ปฏิบัติการป้องกันและปราบปรามยาเสพติดอำเภอแม่ระมาด (ศป.ปส.อ.แม่ระมาด) ประจำทุกเดือน

- มาตรการสร้างความเชื่อมั่นแก่ประชาชน ศป.ปส.อ.แม่ระมาด ได้ดำเนินการตรวจ Re X-ray ประชาชนในพื้นที่ตำบลขะเนจื้อ ม.12 และ ม.14 จำนวน 8 คน, ตำบลสามหมื่น ม.3, ม.4 และ ม.5, ตำบลพระธาตุ ม.6 จำนวน 6 คน ผลการดำเนินการพบผลตรวจที่ให้ผลบวกกับชุดตรวจฯ รวมจำนวน 14 คน จึงได้ส่งตัวผู้เสพ/ผู้ติดยาเสพติดเข้าสู่กระบวนการบำบัดรักษาและฟื้นฟูสมรรถภาพให้เหมาะสมกับประวัติ พฤติการณ์ของผู้ใช้ยาเสพติด และให้ความช่วยเหลือด้านอื่นฯ ต่อไป

**มติที่ประชุม** รับทราบ

 **6) ศูนย์ปฏิบัติการควบคุมโรคอำเภอแม่ระมาด (ศปก.อ.แม่ระมาด)**

(1) เรื่อง รายงานสถานการณ์โรคติดเชื้อไวรัสโคโรนา 2019 (COVID - 19)(สาธารณสุขอำเภอแม่ระมาด) ) ข้อมูลประจำวันที่ 25 กุมภาพันธ์ 2566 ผู้ป่วยยืนยันประจำสัปดาห์ จำนวน 11 ราย ผู้ติดเชื้อเข้าข่ายประจำสัปดาห์ 147 ราย

-7-

ผู้ป่วยยืนยันสะสมตั้งแต่ปี 2563 พบผู้ป่วย 10,156 ราย พบผู้เสียชีวิตสะสมตั้งแต่ปี 2563 จำนวน 464 ราย ในพื้นที่อำเภอแม่ระมาดเดือนนี้ไม่พบผู้ป่วยโควิดครับ

**มติที่ประชุม** รับทราบ

**7) สาธารณสุขอำเภอแม่ระมาด** แจ้งที่ประชุมทราบดังนี้

 (1) สถานการณ์โรคไข้เลือดออก

ในปี 2566 อำเภอแม่ระมาดพบผู้ป่วยทั้งสิ้น 20 ราย คิดเป็นอัตราป่วย 47.93 ประชากรแสนคน ไม่พบผู้ป่วยเสียชีวิต โดยมีรายละเอียดแยกเป็นรายตำบล ดังนี้

 ตำบลแม่ระมาด จำนวน 3 คน

 ตำบลแม่จะเรา จำนวน 5 คน

 ตำบลขะเนจื้อ จำนวน 3 ราย

 ตำบลพระธาตุ จำนวน 9 คน

 ตำบลแม่ตื่น แฃะตำบลสามหมื่นยังไม่พบผู้ป่วยแต่อย่างใด

 (2) โรคไข้มาลาเลีย

 สถานการณ์โรคไข้มาลาเรียช่วง 4 สัปาดห? จำนวน 420 ราย โดยที่มีพื้นที่รายงานที่เกิดโรคจำนวน 1 จังหวัด 7 อำเภอ 31 ตำบล 90 หม่บ้าน 148 กลุ่มบ้าน

ในส่วนของอำเภอแม่ระมาด พบผู้ป่วยจำวน 27 ราย

**มติที่ประชุม** รับทราบ

 **8) โรงพยาบาลแม่ระมาด** แจ้งที่ประชุมทราบดังนี้

1) รายงานผลการดำเนินงานด้านการบำบัดรักษายาเสพติด ประจำเดือนกุมภาพันธ์ 2566

1. ผลการดำเนินงานการบำบัดรักษา แยกตามประเภทสารเสพติด ปีงบประมาณ 2566 (ต.ค.65-27 ก.พ.66) จำนวน 256 คน (ตามระบบ บสต.)

2. กลุ่มผู้ใช้สารเสพติด ประเภท **ยาบ้า กัญชา ไอซ์ ทรามาดอล**  จำนวนผู้บำบัดทั้งหมด 23 คน รายใหม่มาจาก ต.แม่ระมาด - คน, ต.แม่จะเรา 5 คน ,ต.ขะเนจื้อ 3 คน ต.สามหมื่น 1 คน ต.แม่ตื่น - คน, ต.พระธาตุ - คน ต.แม่หละ - คน

3. กลุ่มผู้ใช้สารเสพติด ประเภท **ฝิ่น** จำนวนผู้บำบัดทั้งหมดในเดือน(ใหม่+เก่า) 209 คน รายใหม่ มาจาก ต.แม่ระมาด 1 คน ต.แม่จะเรา - คน ต.ขะเนจื้อ 3 คน

 ต.สามหมื่น 3 คน ต.แม่ตื่น 1 คน ต.พระธาตุ - คน

4. ข้อมูลการบำบัด**ด้วยเมทาโดน/BNX** แยกตามจุดบริการ จำนวน 9 จุดบริการ เดือน กุมภาพันธ์ 2566

2) แจ้งกำหนดการออกหน่วยแพทย์ พอ.สว. เคลื่อนที่ วันที่ 16 มีนาคม 2566

3) ขอความร่วมมือเฝ้าระวังโรคไข้หูดับ สาเหตุเกิดจากการกินหมูดิบ

4) เดือนเมษายน 2566 โรงพยาบาลแม่ระมาดกำหนดออกหน่วยนับบริจาคเลือดเคลื่อนที่ที่บ้านห้วยบง หมู่ที่ 7 ตำบลแม่จะเรา อำเภอแม่ระมาด จังหวัดตาก

-8-

**มติที่ประชุม** รับทราบ

 **9) เกษตรอำเภอแม่ระมาด**

- ไม่มีเรื่องเสนอในที่ประชุม

**มติที่ประชุม** รับทราบ

**10) สำนักงานพัฒนาชุมชนอำเภอแม่ระมาด**

 **-** ไม่มีเรื่องเสนอในที่ประชุม

**มติที่ประชุม** รับทราบ

 **11) สำนักงานปศุสัตว์อำเภอแม่ระมาด**

- ไม่มีเรื่องเสนอในที่ประชุม

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

- ไม่มี

**มติที่ประชุม** รับทราบ

**ระบียบวาระที่ 6** **เรื่องอื่นๆ**

 - ไม่มี

**มติที่ประชุม** รับทราบ

**ปิดการประชุม เวลา 16.00 น.**

 ลงชื่อ ม.ญ.เปรมใจ คติฌานัง ผู้จดบันทึกรายงานการประชุม

 (เปรมใจ คติฌานัง)

 ลงชื่อ ศิริพร สอนไว ผู้ตรวจรับรองรายงานการประชุม

 (นางสาวศิริพร สอนไว)

 ปลัดอำเภอแม่ระมาด